source.ba | Hadžikadić: Izetbegović nije institucija da na sastanku sa Vučićem može predstavljati mene ili bilo kojeg drugog Bošnjaka\nPredsjednik Platforme za progres Mirsad Hadžikadić danas je reagovao na najave lidera SDA Bakira Izetbegovića da će se sastati sa predsjednikom Srbije Aleksandrom Vučićem.\nHadžiomerović o potezu Hadžikadića: Jazuk bi to bio za politički život\nOglasili se iz Platforme za progres: Nismo i nećemo koalirati sa SDA!\n"Mi ni od srpstva, hrvatstva ni bošnjaštva ne živimo, stomak je prazan dok se od ekonomije živi"\nHadžikadić navodi kako Izetbegović nema ni ovlasti ni prava da sa Vučićem razgovara o srpsko-bošnjačkim odnosima u ime bošnjačkog naroda.\n- On nije član Predsjedništva BiH iz reda bošnjačkog naroda. On ne predstavlja ni mene ni bilo kojeg drugog Bošnjaka izvan njegove stranke u tim razgovorima. A pogotovo ne predstavlja nijednog Bosanca ili Hercegovca, rekao je Hadžikadić.\nOn ističe kako je neodgovorno smatrati Vučića prijateljem Bosne i Hercegovine samo zato što je oslobodio čovjeka kojeg je nelegalno uhapsio.\n- Još više je neodgovorno vjerovati čovjeku koji je jasno pokazao da njegovi potezi ugrožavaju suverenitet i mirnu budućnost Bosne i Hercegovine.\nHadžikadić poziva da se svi razgovori o budućnosti BiH prebace u institucije države.\n- Bakir Izetbegović nije institucija države, zaključio je Hadžikadić.\nTagovi: Mirsad Hadzikadic